[{"text_idx": "#000006", "text": "Mae galwadau gan denantiaid i \u201cddatrys pethau y tro cyntaf\u201d yn hytrach na chael nifer o ymweliadau gan wahanol grefftwyr i gwblhau tasg wedi ysgogi Tai Tarian, sef cymdeithas dai o Gastell-nedd, i weithio gyda Grw\u0302p Colegau NPTC i ddatblygu fframwaith newydd ar gyfer prentisiaethau."}, {"text_idx": "#000007", "text": "Nod y brentisiaeth cynnal a chadw aml-grefft yw ateb anghenion y diwydiant cynnal a chadw. Mae Tai Tarian wedi gweld bod y brentisiaeth yn eu gwneud yn fwy cynhyrchiol, yn lleihau costau ac yn annog gweithwyr i weithio mewn ffordd fwy effeithlon."}, {"text_idx": "#000008", "text": "Mae datrys pethau y tro cyntaf wedi galluogi\u2019r gymdeithas dai i gyflawni a chwblhau mwy o dasgau, gan arwain at gyfradd fodlonrwydd uwch ymhlith tenantiaid wrth i fwy o bobl eu canmol ac wrth i nifer y cwynion ostwng."}, {"text_idx": "#000009", "text": "Mae Tai Tarian bellach wedi cyrraedd rownd derfynol Gwobrau Cymwysterau Galwedigaethol (VQ) Cymru, sy\u2019n gwobrwyo unigolion a sefydliadau am eu hymroddiad, eu gwaith caled a\u2019r hyn maen nhw wedi\u2019i gyflawni."}, {"text_idx": "#000011", "text": "Mae Tai Tarian, sydd wedi cyrraedd rownd derfynol gwobr Cyflogwr VQ y Flwyddyn, wedi gweld bod cael grw\u0302p brwdfrydig o brentisiaid sy\u2019n cyfathrebu, yn cymryd rhan ac yn cyfrannu\u2019n fwy effeithiol hefyd wedi arwain at gyfradd is o drosiant ymhlith staff ac at lai o ddiwrnodau salwch."}, {"text_idx": "#000012", "text": "\u201cYmhlith y manteision eraill o gael gweithlu sydd wedi\u2019i hyfforddi i lefel uchel y mae\u2019r gallu i lenwi bylchau allweddol mewn sgiliau a pharatoi\u2019r gweithlu ar gyfer gofynion sgiliau yn y dyfodol, gan gynnwys cynllunio at olyniaeth,\u201d meddai Jaime Greig, uwch swyddog gweithrediadau Tai Tarian."}, {"text_idx": "#000013", "text": "Mae\u2019r gymdeithas adeiladu\u2019n cefnogi staff drwy gynnig popeth o hyfforddeiaeth i brentisiaethau i gyrsiau addysg uwch. Yn y 18 mis diwethaf, mae pump o brentisiaid aml-sgil ynghyd a\u0302 thrydanwr wedi symud i swyddi amser llawn ar o\u0302l cwblhau eu cymwysterau."}, {"text_idx": "#000015", "text": "Mae Tai Tarian yn gweithio\u2019n agos hefyd gyda Sgiliau Adeiladu Cyfle, sef rhaglen brentisiaethau ar y cyd, a chyda sefydliadau a chwmni\u0308au partner mawr eraill."}, {"text_idx": "#000016", "text": "Dywedodd Esther Harris, rheolwr gweithrediadau Tai Tarian, bod y gymdeithas yn credu mewn \u201cdatblygu ei staff ei hun\u201d ac y byddent yn parhau i weithio\u2019n agos gyda Grw\u0302p Colegau NPTC er mwyn sicrhau parhad, meithrin arferion gorau, a chreu prentisiaid brwdfrydig."}, {"text_idx": "#000018", "text": "Yn ogystal a\u0302\u2019r seremoni wobrwyo, anogir darparwyr dysgu drwy Gymru i drefnu digwyddiadau lleol ar Ddiwrnod VQ, ac i sicrhau bod dysgwyr o bob oed yn rhan o\u2019r rheini."}, {"text_idx": "#000019", "text": "Mae cymwysterau galwedigaethol yn bwysig i\u2019r economi, i gwmni\u0308au ac i unigolion, gan eu bod yn darparu\u2019r gweithwyr hyfforddedig a thalentog y mae busnesau mor awyddus i\u2019w cael, a chan eu bod hefyd yn sicrhau bod gan bobl ifanc y sgiliau i lwyddo yn y byd addysg a\u2019r byd gwaith."}, {"text_idx": "#000021", "text": "\u201cMae\u2019r gwobrau yn ein helpu i ddathlu cyflogwyr, dysgwyr a hyfforddwyr yng Nghymru sydd eisoes yn cymryd camau ychwanegol i ddatblygu sgiliau a chymwysterau galwedigaethol.\u201d"}, {"text_idx": "#000024", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000025", "text": "We pride ourselves on offering an excellent user experience for our customers and clients when partaking in a part-time or professional training course with us."}, {"text_idx": "#000026", "text": "If you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors."}]